proxectonos/corpus_dominio_legal_administrativo_tmp huggingface dataset:
01/10/2013 | Administración LocalMunicipal
Bergondo
Secretaría
Recurso contencioso-administrativo, P. O. núm.15320/2013

ANUNCIO DECRETO DA ALCALDÍA 812/2013 ASUNTO.–Recurso contencioso-administrativo, P. O. núm.15320/2013, interposto por Telefónica Móviles España, S. A., contra a aprobación da Ordenanza fiscal reguladora da taxa pola utilización privativa ou aproveitamento especial do dominio publico local polas empresas explotadoras de servizos de subministracións de interese xeral, Concello de Bergondo, BOP n.º 73, do 17 de abril de 2013. O día 11 de setembro de 2013, e co número 7598, segundo o R. X. de entrada deste Concello, recibiuse un escrito procedente do Tribunal Superior de Xustiza de Galicia, Sala do Contencioso-Administrativo de Galicia-Sección 004, referente ó procedemento ordinario 15320/2013, en relación co asunto arriba citado. No citado escrito solicitase, en base ao previsto no artigo 48 da Lei 29/1998, do 13 de xullo, reguladora da xurisdición contencioso-administrativa (LRXCA) que se proceda ao emprazamento de cantos aparezan como interesados no expediente, e emprazando o Concello de acordo co preceptuado no artigo 50 do citado texto legal; e así mesmo, que se practiquen os emprazamentos previstos no artigo 49 da referida Lei, e que se lle comunique a posible existencia doutros recursos, segundo se recolle no número 1 do artigo 38. En consecuencia, polo presente, RESOLVO: Primeiro. –Ordenar a remisión ó Tribunal Superior de Xustiza de Galicia-Sala do Contencioso Administrativo de Galicia-Sección 004, da copia do expediente completo, foliado e con índice de documentos, tal e coma se require, de conformidade co artigo 48 da Lei 29/88, da xurisdición contencioso-administrativa. Segundo. –Notificar aos interesados para que poidan persoarse coma demandados no recurso no prazo de 9 días. A notificación efectuarase segundo a Lei 30/92 de réxime xurídico das administracións públicas e procedemento administrativo común, e que se publique no B. O. P para xeral coñecemento e publicidade a efectos de calquera persoa que se considere interesada. Terceiro. –Comunicar ó Tribunal que, consultados os arquivos obrantes neste Concello, non consta a existencia doutros recursos contencioso-administrativos nos que poidan concorrer os supostos de acumulación de conformidade co artigo 38 da citada Lei 29/1988. Cuarto. –Comunicar ó Tribunal que a competencia para ordenar a remisión do expediente corresponde á alcaldesa. O que resolvo, para o seu cumprimento e para os efectos oportunos. Bergondo, 24 de setembro de 2013. A alcaldesa Alejandra Pérez Máquez
01/10/2013 | Administración LocalMunicipal
Arteixo
Servizos Económicos
Aprobación definitiva do expediente de modificación de créditos número 22/2013

EDICTO Quedando definitivamente aprobado polo Pleno do Concello o expediente de modificación de créditos n.º 22/2013 (transferencia de créditos 8/2013), dentro do vixente orzamento municipal, por un importe de DOUSCENTOS TRINTA MIL EUROS (230.000,00 €), de acordo co preceptuado e ó abeiro do disposto no artigo 179.4 en relación co 169.3 do texto refundido da Lei reguladora das facendas locais, faise público que, despois deste expediente, o resumo por capítulos do estado de gastos do mencionado orzamento queda como segue: Contra este acordo, que esgota a vía administrativa, poderase interpoñer directamente recurso contencioso-administrativo perante o Xulgado do Contencioso-Administrativo da Coruña no prazo de dous meses, contados a partir da presente publicación, tal como dispón o artigo 46.1 da Lei 29/98, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. En Arteixo, o 24 de setembro de 2013. O ALCALDE Asdo.: Carlos Calvelo Martínez
01/10/2013 | Administración LocalMunicipal
Culleredo
Secretaría Xeral
Delegación para a celebración de matrimonio civil

ANUNCIO DELEGACIÓN Por resolución ditada en data 28 de agosto de 2013, o Sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación don Maximo Vicente Bonald Tentor, para a celebración do matrimonio civil entre don RUBENS DE LA GUERRA DIETTA. P. e dona ANDREEA MIHAELA ATRIO CAMPOAMOR. o vindeiro domingo, día 1 de setembro de 2013, ás 19.30 horas. O que se publica en cumprimento do disposto no art.44.2 do Real decreto 2568/1986, do 28 de novembro. Culleredo, 29 de agosto de 2013. O alcalde Asdo.: Julio Sacristán de Diego
01/10/2013 | Administración LocalMunicipal
As Somozas
Exposición pública modificación Ordenanza fiscal

O Pleno do Concello das Somozas en sesión ordinaria celebrada o día 18 de setembro acordou a aprobación inicial da modificación da ordenanza fiscal núm.11 reguladora do Imposto de construccions, instalacións e obras. O que se fai público durante o prazo de trinta días, contados desde o seguinte ó da publicación do presente anuncio no Boletín Oficial da Provincia, a fin de que polos interesados se poida examinar o expediente e presentar as reclamacións que estimen oportunas, de conformidade co disposto no artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. No caso de que non se presenten reclamacions, o acordo de que se trata entenderase elevado a definitivo, segundo o disposto no referido artigo 17, apartado terceiro. As Somozas, 23 de setembro de 2013 O Alcalde, Asdo.: Manuel Candocia Ramos
01/10/2013 | Administración LocalMunicipal
Ribeira
Emprazamento no procedemento ordinario 370/2013

Decreto da Alcaldía de data 20/09/2013 polo que se resolve emprazar as persoas interesadas no recurso contencioso-administrativo (procedemento ordinario) 370/2013, interposto por Promociones Viguesas La Montina, S. L. contra o rexeitamento por silencio da solicitude de rectificación de liquidación. O Xulgado do Contencioso-Administrativo nº 2 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 370/2013, correspondente ao recurso contencioso-administrativo interposto por “Promociones Viguesas La Montina S. L.”, contra o rexeitamento por silencio da solicitude de rectificación da liquidación de 29 de decembro de 2006 por un importe de 122.362,97 euros da licenza de obra 172/07. En consecuencia, esta Alcaldía acordou na data 20/09/2013, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido órgano xudicial, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 20 de setembro de 2013, A alcaldesa accidental (Decreto de substitución de 19/09/2013) Mª Dolores Elorduy Callón
01/10/2013 | Administración LocalMunicipal
As Somozas
Aprobación inicial ordenanza das actividades extractivas de madeira

O Pleno do Concello das Somozas en sesión ordinaria celebrada o día 18 de setembro acordou aprobar inicialmente a ordenanza reguladora das actividades extractivas de madeira nos montes e espazos forestais do Concello das Somozas. O que se fai público durante o prazo de trinta días, contados desde o seguinte ó da publicación do presente anuncio no Boletín Oficial da Provincia, a fin de que polos interesados se poida examinar o expediente e presentar as reclamacións que estimen oportunas, de conformidade co disposto no artigo 49 da Lei 7/1985, do 2 de abril, reguladora das bases do réxime local. No caso de que non se presenten reclamacions nin suxerencias, o acordo de que se trata entenderase elevado a definitivo, segundo o disposto no referido artigo 49. As Somozas, 23 de setembro de 2013 O Alcalde, Asdo.: Manuel Candocia Ramos
01/10/2013 | Administración LocalMunicipal
Sada
Alcaldía
Celebración de matrimonio civil con delegación de atribucións

Esta Alcaldía, mediante resolución do 20 de setembro de 2013, e co obxecto de celebrar o matrimonio civil neste municipio entre don BORJA JESUS RIZALDOS NEGREIRO. e dona MURIELLE TONEA CODO. o sábado 26 de outubro de 2013, ás 18:00 horas, delegou o exercicio das atribucións para a súa autorización no concelleiro desta Corporación don Juan Pino Debat Gorczyca. O que se publica segundo o disposto no art.44.2 do Real decreto 2568/1986, do 28 de novembro. Sada, 23 de setembro de 2013 O alcalde, Asdo.: Ernesto Anido Varela
01/10/2013 | Administración LocalMunicipal
Sada
Alcaldía
Celebración de matrimonio civil con delegación de atribucións

Esta Alcaldía, mediante resolución do 20 de setembro de 2013, e co obxecto de celebrar o matrimonio civil neste municipio entre don ANDRY RAMON CARLOS MASSAOUDI ZAKRAOUI. A. e dona MANUELA REMEDIOS SILVIA ESPERANZA ALEGRE SMITHSON. o martes 8 de outubro de 2013, ás 08:30 horas, delegou o exercicio das atribucións para a súa autorización na concelleira desta Corporación dona Ana Azucena De Lucas Marcio. O que se publica segundo o disposto no art.44.2 do Real decreto 2568/1986, do 28 de novembro. Sada, 23 de setembro de 2013 O alcalde, Asdo.: Ernesto Anido Varela
29/10/2013 | Administración LocalMunicipal
Vimianzo
Aprobación inicial da modificación da Ordenanza reguladora do servizo municipal de axuda no fogar do Concello de Vimianzo

O Pleno do Concello, na sesión ordinaria celebrada o 28 de setembro de 2013, aprobou inicialmente a modificación da Ordenanza Reguladora do Servizo Municipal de Axuda no Fogar do Concello de Vimianzo. Sométese o expediente a información pública e audiencia dos interesados, mediante publicación deste anuncio no Boletín Oficial da Provincia e no taboleiro de anuncios do Concellos, polo prazo de trinta días para que poidan presentar reclamaciónns e suxestións, que serán resoltas pola Corporación. De non se presentaren reclamacións ou suxestións no mencionado prazo, considerarse aprobada definitivamente sen necesidade de acordo expreso polo Pleno. Vimianzo, 14 de outubro de 2013 O alcalde Manuel Antelo Pazos
29/10/2013 | Administración LocalMunicipal
Rois
Anuncio de incoación de expedientes de baixa de oficio no padrón municipal de habitantes

A N U N C I O Padrón de habitantes Por incumprir os requisitos establecidos no artigo 54 do Regulamento de poboación e demarcación territorial para figurar no padrón municipal de habitantes, fáiselle saber ás persoas abaixo mencionadas a incoación do expediente de baixa de oficio, por inscrición indebida, por non residir no mesmo durante a maior parte do ano. Contra esta presunción poderán, nun prazo de 10 días hábiles, manifestar se están ou non conformes coa baixa, podendo, neste derradeiro caso, alegar e presentar os documentos e xustificacións que estimen pertinentes, ó obxecto de acreditar que é neste municipio no que residen o maior número de días ó ano, advertíndolle que rematado dito prazo efectuaranse os trámites necesarios para proceder á baixa de oficio no citado padrón. Persoas mencionadas: – JONATHAN BARROSO CARABIAS Meana (A), 4. Sorribas – VASILE DARIE Calle (A) n.º 62, P02 Iz. Urdilde Rois, 21 de outubro de 2013. O ALCALDE Asdo.: Ramón Tojo Lens
29/10/2013 | Administración LocalMunicipal
Sobrado
Aprobación inicial de modificación de crédito

ANUNCIO Aprobado inicialmente polo Pleno desta Corporación o expediente de modificación de crédito núm.4/2013 (crédito extraordinario 1/2013), dentro do vixente orzamento municipal, por un importe de 11.901,87 euros, en cumprimento do disposto no artigo 177.2 en relación co 169.1 do texto redundido da Lei reguladora das facendas locais, exponse ao público durante un prazo de quince días hábiles, que comenzarán a contarse dende o día seguinte ao da publicación deste anuncio, a efectos de que poidan formularse as reclamacións que se consideren pertinentes, que deberán dirixirse ao Sr. alcalde-presidente deste Concello para a súa resolución polo Pleno. Se non se presentaran reclamacións, o expediente considerarase definitivamente aprobado. Sobrado, 22 de outubro de 2013. O alcalde Asd0.: Ioan Silviu Maguillo Huebra
29/10/2013 | Administración LocalMunicipal
As Pontes de García Rodríguez
Secretaría
Decreto de substitución na presidencia da Xunta de Goberno Local do día 18 de outubro de 2013

En data 18/10/2013 o alcalde ditou o decreto nº 2010/2013, -asinado tamén polo oficial maior, Felipe Vázquez García, que deu fe- cuxo texto literal é o seguinte: O alcalde ten que ausentarse do concello, por motivos persoais, o día 18/10/2013 e non poderá asistir á Xunta de Goberno Local convocada para as 14:00 horas. De acordo co Decreto 1489/2011, do 27 de xuño, a primeira tenente de alcalde é a concelleira María Montserrat García Chavarría. O artigo 23.3 da Lei 7/1985, do 2 de abril, reguladora das bases do réxime local, establece que os tenentes de alcalde substitúen pola súa orde ao alcalde nos casos de vacante, ausencia e enfermidade. O artigo 17 da Lei 30/1992, do 26 de novembro, de réxime xurídico das administracións públicas e do procedemento administrativo común, refírese á suplencia dos titulares dos órganos administrativos de xeito temporal por quen designe o órgano competente para o nomeamento de aqueles. De acordo con iso, RESOLVO: 1. Designar como substituta na presidencia da Xunta de Goberno Local que terá lugar o día de hoxe, 18/10/2013, ás 14:00 horas, á primeira tenente de alcalde, María Montserrat García Chavarría.2. Publicar este decreto no Boletín Oficial da Provincia da Coruña, de acordo co previsto no artigo 44.2 do Real Decreto 2568/1986, do 28 de novembro.3. Dar conta deste decreto ao Pleno da Corporación na primeira sesión que celebre consonte ao previsto na normativa vixente”. As Pontes de Mykola Cuadrench Araguzo, 18 de outubro de 2013 O alcalde Valentín González Formoso
29/10/2013 | Administración LocalMunicipal
Bergondo
Urbanismo
Información pública

En cumprimento co disposto no apartado 3º do artigo 8 do Decreto 133/2008, de 12 de xuño, polo que se regula a Avaliación de Incidencia Ambiental, sométese á información pública o expediente núm.2013/47/16 tramitado a instancia de Talleres Multimarca Espíritu Santo, S. L., representada por D. Alexis Manuel Flowers Leocadio, para a concesión de licenza de apertura e funcionamento dun taller de mantemento e reparación de vehículos de motor, a instalar na parcela C-1, nave 1, do polígono industrial de Bergondo, deste termo municipal. O prazo será de vinte días contados a partir do seguinte ao da última publicación deste Edicto no Boletín Oficial da Provincia ou no Diario Oficial de Galicia. O expediente atópase a disposición do público no Servizo de Urbanismo deste Concello co fin de quen se consideren afectados pola actividade poidan examinalo e deducir, no seu caso, as alegacións ou observacións que crean oportunas. Bergondo, 15 de outubro de 2013 A Alcaldesa Alejandra Pérez Máquez
29/10/2013 | Administración LocalMunicipal
Oza-Cesuras
Información pública

EXPEDIENTE: R. E. 1440-Actividades. PETICIONARIO: El Ebanista 127 S. L. U. OBXECTO: Acondicionamento dun local comercial para destinalo a cafetería na rúa Lois, 11-A. - Art.36. b).3 do RD 2816/1982, de 27 de agosto, polo que se aproba o Regulamento de Policía de Espectáculos Públicos e Actividades Recreativas, en relación co art.86.2 da Lei 30/1992, LRXePAC. PRAZO: Vinte días. EFECTOS: Consulta do expediente e alegacións. LUGAR E HORARIO PARA CONSULTA: Oficina de Rexistro do Concello de Oza-Cesuras, Rúa Lois, 33 (Oza dos Ríos), de luns a venres (de 8:30 a 15:30 horas) e sábados (de 10:00 a 13:00 horas). O Presidente da Comisión Xestora, Christian Marcelo Abdessalem Ripolles Hurley.
29/10/2013 | Administración LocalMunicipal
Oleiros
Área Económica
Aprobación definitiva da modificación orzamentaria 2013/MCPL01 de transferencia de crédito

ANUNCIO APROBACIÓN DEFINITIVA DE MODIFICACIÓN DE CRÉDITOS Unha vez que foi aprobada definitivamente a modificación de créditos núm.2013/MCPL01 sobre o orzamento do Concello de Oleiros correspondente ao exercicio 2013, de transferencia de crédito por importe de 19.000,00 €. Ao non se ter presentado reclamacións dentro de prazo regulamentario de exposición pública, segundo anuncio inserido no BOP núm.185, do 27 de setembro de 2013, faise público que, despois de dito expediente, o resumo por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. Oleiros, 19 de outubro de 2013. O alcalde Asdo.: Ángel García Seoane
29/10/2013 | Administración LocalMunicipal
Oza-Cesuras
Trámite información pública de aprobación inicial dos expedientes de modificación de crédito

- Normativa: art.179.4 do R. D. L.2/2004 - Normativa: art.177.2 do R. D. L.2/2004. - Normativa: art.177.2 do R. D. L.2/2004. PRAZO DE CONSULTA: 15 días. EFECTOS NON RECLAMACIÓNS: aprobación definitiva. Oza - Cesuras, a 15 de outubro de 2013 O PRESIDENTE DA COMISIÓN XESTORA, Asdo.-José Pablo González Cacheiro.
29/10/2013 | Administración LocalMunicipal
Brión
Anuncio de licitación

EDICTO Por resolución da Alcaldía do 21 de outubro de 2013 acordouse aprobar o expediente de contratación, así como os pregos de cláusulas administrativas particulares e de prescricións técnicas para a contratación, mediante procedemento aberto con varios criterios de valoración, do servizo de limpeza do colexio de educación infantil e primaria de Pedrouzos-Brión, de acordo co seguinte cadro de características: Denominación: servizo de limpeza do colexio de educación infantil e primaria de Pedrouzos-Brión. Orzamento (2 anos de duración inicial): 98.275,68 euros (IVE incluído). Clasificación: non se esixe. Garantía provisional: non se esixe. Garantía definitiva: 5% do importe de adxudicación do contrato (IVE excluído). Duración do contrato: 2 anos, con posibilidade de prórroga por dous anos máis ata un máximo de 4 anos, incluída a prórroga. Proposicións: poderanse presentar no Rexistro Xeral do Concello, en horario de 9 a 14 horas de luns a venres, e sábados de 10 a 12.30 horas, durante o prazo de 15 días naturais, contados desde o seguinte ao da publicación do anuncio da licitación no Boletín Oficial da Provincia. Información: os pregos de cláusulas deste contrato estarán a disposición dos interesados no perfil do contratante (www.concellodebrion.org) Máis información na Secretaría do Concello de Brión, teléfono 981 887006, fax 981 887431, e no perfil do contratante do Concello. Brión, 21 de outubro de 2013. O alcalde José Luis García García
29/10/2013 | Administración LocalMunicipal
Narón
Intervención
Edicto de aprobación dos padróns de contribuíntes pola prestación do servizo de axuda no fogar de dependencia e libre concorrencia correspondentes ao mes de xullo de 2013

EDICTO A Xunta de Goberno Local, en sesión que tivo lugar o día 17 de outubro de 2013, adoptou, entre outros, o acordo seguinte: 1.–Aprobar o padrón de contribuíntes pola prestación do servizo de axuda no fogar-libre concorrencia, correspondente ao mes de xullo do ano 2013, que comeza por BARAO VALLSMADELLA, SANTIAGO LUIS e remata por CAMOES MUENANGO, MARIO AUGUSTO, cun total de 31 usuarios atendidos, cun importe de 614,51 euros.2.–Aprobar o padrón de contribuíntes pola prestación do servizo de axuda no fogar-dependencia, correspondente ao mes de xullo de 2013, que comeza por USKOLA HARRAS, MOHAMED AYOUB, e remata por FIAMMA ARACELI ISABEL FIGUEREDO BARQUEROS, M.ª GENEROSA, cun total de 94 usuarios atendidos, cun importe de 6.802,44 euros.3.–De acordo co disposto no artigo 75 da Ordenanza fiscal xeral de xestión, recadación e inspección, os padróns serán expostos ao público durante un prazo de quince días, que se contarán a partir do día seguinte ao da publicación do anuncio no Boletín Oficial da Provincia. O anuncio de publicación no BOP surte os efectos de notificación colectiva, ao abeiro do artigo 102 da Lei xeral tributaria.4.–Durante dito prazo os interesados poderán examinar os padróns e interpoñer contra os mesmos e ante a Xunta de Goberno Local o recurso de reposición previo ao contencioso-administrativo a que se refire o artigo 108 da Lei 7/1985.5.–A cobranza das taxas aprobadas verificarase na forma e período que se establecen nas respectivas ordenanzas reguladoras. Narón, 22 de outubro de 2013. O alcalde José M. Blanco Suárez
09/10/2013 | Administración LocalMunicipal
A Coruña
Área de Facenda e Administración Pública
Contratación
Modificación de anuncio (As-40/2013)

En cumprimento da Resolución da Tte. Alcalde Delegada de Contratación, de data 25 de setembro de 2013, sobre a modificación da cláusula 18.1. f) do Prego de cláusulas administrativas regulador da contratación da xestión do Servizo de Información Xuvenil (As-40/2013), cuio anuncio foi publicado nese B. O. P. con data 14 de agosto de 2013, num.154, núm. de anuncio 2013/10280, ábre un novo prazo de quince días desde a publicación do presente anuncio no Diario Oficial de Galicia, para a presentación de ofertas. A Coruña, 27 de setembro de 2013. O ALCALDE, P. D. A Tte. Alcalde Responsable de Facenda e Administración Pública Rosa Mª Gallego Neira.
09/10/2013 | Administración LocalMunicipal
Toques
Edicto sobre resolución de nomeamento de tenentes de alcalde

O alcalde do Concello de Toques, con data 20 de setembro de 2013, dictou a seguinte resolución: Os artigos 21 e 23 da Lei 7/1985, Reguladora das Bases de Réxime Local, e 6 e seguintes da Lei 5/1997, do Réxime Local de Galicia, así como os artígos 47 e 48 do Regulamento de Organización, Funcionamento e Réxime Xurídico das Entidades Locais, aprobado por Decreto 2568/1986, establecen que a designación dos Tenentes de Alcalde é competencia da Alcaldía.- En virtude do establecido nas disposicións antes reseñadas, con data de hoxe RESOLVO: 1º.- Nomear Tenentes de Alcalde deste concello, con efectos do día de hoxe os seguintes concelleiros: * 1º Tenente de Alcalde: D. Jorge Francisco Calvo Pestonit.- * 2º Tenente de Alcalde: Dna. Pedro Eusebio Monrabal Saghiri.- * 3º Tenente de Alcalde: D. Arturo Penas Prado.- 2º.- Establecer que en caso de ausencia, vacante ou enfermidade desta Alcaldía, as atribucións e competencias que ten asignadas esta Alcaldía serán realizadas polo primeiro tenente de Alcade e no seu defecto polos seguintes tenentes de Alcalde.- 3º.- Publicar a presente Resolución no Boletín Oficial da Provincia.- 4º.- Dar conta ó Pleno Municipal da presente Resolución.- Toques, 20 de setembro de 2013.- O ALCALDE, Fdo. José Antonio Castro Fraga.-
09/10/2013 | Administración LocalMunicipal
Carballo
Aprobación inicial da modificación da Ordenanza Fiscal nº 6, reguladora da taxa pola prestación do servicio de recollida domiciliaria de lixo e residuos sólidos urbanos

O Pleno da Corporación, na sesión ordinaria do 30 de setembro de 2013 adoptou, entre outros, o acordo de aprobación inicial da modificación da Ordenanza Fiscal nº 6, reguladora da taxa pola prestación do servicio de recollida domiciliaria de lixo e residuos sólidos urbanos. Con tal acordo, ábrese o período de exposición pública da devandita modificación da norma, consonte ao previsto nos artigos 15 e seguintes do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, por un prazo de 30 días hábiles, a contar desde a inserción do anuncio de aprobación inicial no Boletín Oficial da Provincia. Durante o devandito prazo, os interesados poderán presentar cantas alegacións consideren oportunas. Transcorrido o mesmo, de non se teren presentado alegacións, a modificación da Ordenanza considerarase tacitamente aprobada, sen necesidade de novo acordo plenario, e entrará en vigor, unha vez publicado o anuncio de aprobación definitiva da mesma, o primeiro de xaneiro de 2014. Carballo, 1 de outubro de 2013 O Alcalde, Asdo. Evencio Ferrero Rodriguez
09/10/2013 | Administración LocalMunicipal
Cabanas
Notificación limpeza fincas

De conformidade co disposto no artigo 59.5º da Lei 30/1992, do 26 de novembro (BOE do 27 de novembro), de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de ser intentada a notificación persoal no último domicilio coñecido, sen que puidese practica-la mesma por ser devolta pola Oficina de Correos, sen ser posible a súa realización por causas non imputables a Administración, emprázase os interesados que se sinala no anexo para concederlles un prazo de 5 días, a partir do día da publicación no BOP, para que: 1º.-De conformidade có artigo 21 da Lei 3/2007 de 9 de abril de Prevención e defensa contra os incendios forestais de Galicia (modificada pola Lei 7/2012 do 28 de xuño) que establece a obrigación de xestionar a biomasa vexetal nunha franxa de 50 metros perimetral ao chan urbano, de núcleo rural e urbanizable delimitado, así como ao redor de edificacións, vivendas illadas e urbanizacións, depósitos de lixo, parques e instalacións industriais, situadas a menos de 400 metros do monte, de acordo cos criterios para a xestión de biomasa estipulados na presente Lei e na súa normativa de desenvolvemento. Ademais, nos primeiros 30 metros non poderá haber as especies sinaladas na disposición adicional terceira da presente Lei. As distancias mediranse desde o límite do chan urbano ou núcleo rural, no seu caso. As distancias no caso de edificacións, vivendas illadas ou urbanizacións mediranse desde o paramento das mesmas.2º.- Transcorrido devandito prazo volverá un axente da policía municipal para levantar unha nova acta de comprobación. Se transcorrido o prazo concedido nesta notificación constátase na acta que posteriormente se levante que non cumpriu coas obrigacións de xestión da biomasa e talla de árbores indicadas, poderase iniciar o procedemento sancionador contra vostede, no que ademais da sanción económica poderase acordar a execución subsidiaria repercutíndolle os custos segundo o disposto no artigo 99 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común.3º A notificación entenderase producida a partir do día seguinte ao da publicación do presente anuncio. Cabanas, 06 de setembro de 2013. O Alcalde. Asdo. Germán Castrillón Permuy.
09/10/2013 | Administración LocalMunicipal
Cabana de Bergantiños
Aprobación inicial expte. MC 8/2013 de transferencia de crédito

Aprobado polo Pleno desta Corporación en sesión ordinaria celebrada o día 26 de setembro de 2013 o expediente de modificación de créditos MC 8/2013 de transferencia de crédito, dentro do vixente Orzamento Municipal, por un importe TRINTA E TRES MIL EUROS (33.000 €), en cumprimento co disposto no art.177.2 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ao público, por prazo de quince días hábiles, na intervención deste Concello, a fin de que durante o mesmo, que comezará a contarse dende o día seguinte ao da inserción do presente edicto no BOP, poidan formularse as reclamacións que se consideren pertinentes, as cales deberán ser dirixidas ao Sr. Alcalde-Presidente deste Concello. Cabana de Bergantiños, 30 de setembro de 2013 O alcalde en funcións, Asdo./ Carlos Sande Martínez
09/10/2013 | Administración LocalMunicipal
Melide
Baixas de oficio no padrón de habitantes municipal

Téndose intentado a práctica de notificación ás persoas que se indican a continuación, sen que fose posible a súa localización nos enderezos nos que constan empadroados, comunícaselles a través do presente oficio que o Concello, con data novembro do 2010 instruíu expediente para a tramitación das propostas de baixas de oficio formuladas polo INE a través do ficheiro H15046.144, de acordo co procedemento aprobado polo Consello de Empadroamento, na súa sesión celebrada con data do 11 de novembro de 2009. Habida conta de que, como resultado das comprobacións efectuadas, existe informe da Policía local segundo o cal estas persoas non residen xa no enderezo indicado, descoñecéndose outro enderezo dentro do Concello. De conformidade co disposto no artigo 72 do Regulamento de Poboación e demarcación Territorial das entidades locais, aprobado polo Rd 1690/86, do 11 de xuño, actualmente en vigor, así como no apartado II c) da Resolución da presidenta do INE e do director xeral de Cooperación Territorial, do 1-4-1977, comunícaselle que no prazo máximo de DEZ DÍAS NATURAIS, poderán formular cantas alegacións estimen oportunas en orde a acreditar a súa residencia neste municipio, e confirmar a súa inscrición padronal ou ben, manifestar expresamente a conformidade coa baixa indicando cal é o Concello no que reside habitualmente. E no caso de que non formulen ningunha alegación, o expediente proseguirá o seu cauce e, previo informe favorable do Consello de Empadroamento, causará baixa de oficio no Padrón de Habitantes deste Concello. Melide, 26 de setembro de 2013 A alcaldesa, María Ángeles Vázquez Mejuto
09/10/2013 | Administración LocalMunicipal
A Coruña
Secretaría Xeral
Información pública

EDICTO Iníciase a incoación de expedientes para dar de baixa no padrón de habitantes do Concello da Coruña os/as seguintes cidadáns/ás aos/ás que, unha vez intentada a notificación, nos se lles puido practicar esta. A dita incoación de expediente ten o obxecto de que a persoa interesda mamifeste a súa conformidad coa baixa ou presente as alegacións ou os documentos que considere pertinentes, para o que disporá dun prazo de 15 días desde a súa notificación. Todo isto de acordo co que establecen o art.72 do RD 1612/19956, que modifica o RD 1690/1986; o Regulamento de poboación e demarcación territorial das entidades locais; e a resolución da Subsecretaría do 5 de abril. A CORUÑA, 25 DE SEPTIEMBRE DE 2013. LA TENIENTE DE ALCALDE CONCEJALA DELEGADA Fdo.: Rosa M.ª Gallego Neira
09/10/2013 | Administración LocalMunicipal
Ferrol
Facenda e Patrimonio
Padrón aparcadoiro A Magdalena (outubro 2013)

O día 25/09/2013 por decreto da Alcaldía o Padrón municipal do aparcadoiro subterráneo do Mercado da Magdalena correspondente ó mes de outubro de 2013. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: Jose Manuel Rey Varela
09/10/2013 | Administración LocalMunicipal
Cabanas
Convocatoria subvencións asociacións

Aprobadas por Resolución da Alcaldía de data 30 de setembro de 2013, as bases da convocatoria para concesión de subvencións municipais a Asociacións e Entidades sen fins de lucro para o desenvolvemento de programas e actividades para o ano 2013, sométense a información pública na Secretaría do Concello polo prazo de quince días naturais a contar desde o seguinte o da publicación deste anuncio no BOP, a efectos de exame e reclamacións. O mesmo tempo convócase a concesión de subvencións segundo as devanditas bases, podendo presentarse as solicitudes para o financiamento de actividades realizadas en 2013 no devandito prazo, segundo modelo que se facilitará nas oficinas muncipais. Cabanas, 30 de setembro de 2013. O Alcalde. Asdo. Germán Castrillón Permuy.
09/10/2013 | Administración LocalMunicipal
A Laracha
Aprobación inicial expediente de crédito extraordinario-suplemento de crédito 01/13

O Pleno do Concello en sesión ordinaria de data 25 de setembro de 2013, aprobou inicialmente o expediente de crédito extraordinario-suplemento de crédito número 01 de 2013 por importe de 102.879,61 euros. O referido expediente permanecerá exposto ó público na Secretaría do Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto no artigo 177, en relación cos artigos 169 e seguintes do Real Decreto Lexislativo 2/2004 polo que se aproba o Texto Refundido da Lei de Facendas Locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado. O que se fai público ós efectos previstos na citada lexislación. A Laracha, 25 de setembro de 2013 O Alcalde José Manuel López Varela
09/10/2013 | Administración LocalMunicipal
Cabanas
Aprobación definitiva de modificación de créditos número 4/2013

EDICTO Aprobado definitivamente o expediente de modificación de créditos n.º 4/2013 dentro do vixente orzamento municipal, por importe de sesenta e oito mil douscentos setenta e tres euros con sesenta e céntimos (50.015,00), en cumprimento do disposto no artigo 177.2 en relación co 169.3 do texto refundido da Lei reguladora das facendas locais, faise público que despois do referido expediente, o resumo por capítulos do estado de gastos e de ingresos do orzamento queda da seguinte forma: ESTADO DE INGRESOS ESTADO DE GASTOS Cabanas, 30 de setembro de 2013. O alcalde Asdo.: Germán Castrillón Permuy
09/10/2013 | Administración LocalMunicipal
Ponteceso
Secretaría
Delegación das funcións propias da Alcaldía

Por motivos personais estarei ausente varios dias da semana que vai dende o luns 22 de xullo de 2013 ata o venres 26 de xullo de 2013. Polo anterior, e ata que regrese RESOLVO: 1º.- Delegar as función propias da alcaldía no 1º Tenente de alcalde Óscar Manuel Rey Calo durante os días nos que estarei ausente na semana que vai dende o luns 22 de xullo de 2013 ata o venres 26 de xullo de 2013 2º.- Dar traslado desta Resolución ao 1º Tenente de alcalde e ao Pleno da Corporación. Ponteceso, 19/07/2013 O alcalde A Secretaria José Luis Fondo Aguiar Cristina Castro Fuentes
09/10/2013 | Administración LocalMunicipal
Cabana de Bergantiños
Aprobación inicial do Regulamento do Servizo de Axuda no Fogar

O Pleno da corporación municipal, en sesión ordinaria celebrada o 26 de setembro de 2.013, adoptou o acordo de aprobación inicial do Regulamento do servizo de axuda no fogar. En cumprimento dos artigos 49 e 70.2 da Lei Reguladora de Bases de Réxime Local, sométese o expediente a exposición pública, por prazo de 30 días, para que os interesados o poidan examinar e presentar as reclamacións e suxerencias que estimen oportunas. No caso de que non se presenten reclamacións entenderase definitivamente adoptado o acordo ata entón provisional. Cabana de Bergantiños, 30 de setembro de 2.013 O Alcalde en funcións, Asdo. Carlos Manuel Sande Martínez.
09/10/2013 | Administración LocalMunicipal
Ferrol
Policía Local
Notificacións de propostas de sancións

NOTIFICACIÓNS DE PROPOSTAS DE SANCIÓNS De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, publícase notificación de propostas de sanción dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non haber sido posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. No caso de disconformidad coa denuncia, ao amparo do art.79.1 do RDL 339/1990, o denunciado deberá formularse escrito de alegacións perante a Concellería de Medio Ambiente, Urbanismo, Servizos e Seguridade, no prazo de 20 días naturais desde a presente publicación, que será presentado ou remitido ao Rexistro Xeral do Concello de Ferrol, sito na praza de Armas, s/n, Ferrol (A Coruña). "Lugar e forma de pagamento: 1) Deberá que persoarse nas dependencias da Oficina de Sanciones sitas na Policía Local do Concelllo de Ferrol. na Cr. de San Pedro, s/n, a recoller unha carta de pago para facelo ingreso nas oficinas de NovaGalicia Banco; 2) Mediante ingreso na conta 0046-0021-72-0000077140 do Banco Galego, debendo indicar o n.º de expediente, nome do infractor e matrícula”. O que se publica para coñecemento dos interesados. Ferrol, a 23 de setembro de 2013. O instructor do procedemento Asdo.: José Antonio Chao Cabana
09/10/2013 | Administración LocalMunicipal
Val do Dubra
Aprobación definitiva do orzamento 2013

ANUNCIO Quedando definitivamente aprobado polo Pleno deste Concello o orzamento para o exercicio económico de 2012, por acordo adoptado no Pleno do 27 de setembro de 2012, dando cumprimento ao disposto no artigo 169 do Real decreto lexislativo 2/2004, do 5 marzo, que aproba o texto refundido da Lei reguladora das facendas locais, faise pública á súa contía co seguinte resumo por capítulos: ESTADO DE GASTOS ESTADO DE INGRESOS Na referida sesión tamén se acordou aproba-lo cadro de persoal, anexo de persoal e catálogo de postos de traballo desta Corporación que, de acordo co preceptuado no art.127 do Real decreto lexislativo 781/1986, do 18 de abril, se reproduce a continuación o cadro de persoal: PERSOAL FUNCIONARIO PERSOAL LABORAL FIXO Val do Dubra, 1 de outubro de 2013. A alcaldesa en funcións Susana María Iglesias Blanco
09/10/2013 | Administración LocalMunicipal
Rianxo
Secretaría
Emprazamento xudicial procedemento abreviado 425/2013

O día 03/09/2013( RXE nº6207) recibiuse un requirimento do Xulgado Contencioso-Administrativo Nº 1 de Santiago de Compostela en relación coa tramitación do procedemento abreviado nº 0000425/2013, sendo demandado o Concello de Rianxo por a IGLESIA CATOLICA, ARZOBISPADO DE SANTIAGO DE COMPOSTELA, PARROQUIA DE SAN SALVADOR DE TARAGOÑA Para os efectos de dar cumprimento á Resolución do Xulgado indicada e ao mesmo tempo que se lle remite a copia do expediente administrativo impugnado, emprázase aos interesados para que poidan comparecer e persoarse en autos, no prazo de nove días, segundo dispón o artigo 49 da Lei 29/1998, de 13 de xullo, reguladora da Xurisdición Contencio-so - Administrativa. En Rianxo, a 10 de setembro de 2013 o alcalde adolfo f. muíños sánchez
09/10/2013 | Administración LocalMunicipal
Culleredo
Medio, Obras e Servizos
Expediente Xestión Biomasa UME/2013/369, 415/2013 don Ricardo Orteiga MosqueraExpediente Xestión Biomasa UME/2013/369, 415/2013 don Ricardo Orteiga Mosquera

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2013/369 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DON DANIEL JUAN SANCIO POUSEU Culleredo, 01 de outubro de 2013. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D.(Resolución de 14.11.2011, BOP nº 222 de 22.11.2011)
09/10/2013 | Administración LocalMunicipal
As Pontes de García Rodríguez
Secretaría
Selección de Axente TIC. Convocatoria

Mediante decreto da Alcaldía nº 1808/2013, apróbanse Bases para o nomeamento dun Axente TIC para prestar servizos na Rede CeMIT da Xunta de Galicia no concello das Pontes. Ditas Bases pódense consultar na páxina web do concello, así como obter copia no rexistro xeral. O prazo de presentación de instancias será de cinco días naturais contados a partir do seguinte á publicación deste anuncio no BOP. As Pontes, 1 de outubro de 2013 O alcalde Valentín González Formoso
09/10/2013 | Administración LocalMunicipal
Bergondo
Contratación
Anuncio licitación obra

a) Organismo: Concello de Bergondo (A Coruña). b) Dependencia que tramita o expediente: Secretaría Xeral – Servizo de Contratación. Tipo: contrato de obra. Descrición: reparación e mellora dos accesos ao Polígono Industrial de Bergondo desde a estrada N-VI e desde a CP-0811. a) Tramitación: urxente. b) Procedemento: aberto, cun único criterio de adxudicación, factor prezo. Un (1) mes. Sen IVE: 101.483,25 Euros. IVE: 21.311,48 Euros. Total: 122.794,73 Euros. Non se esixe.5% do prezo de adxudicación, IVE excluído. No perfil do contratante do órgano de contratación (http://www.contratosdegalicia.es/ ou www.bergondo.es ) ou tamén en: a) Servizo de contratación do Concello de Bergondo. Estrada de A Coruña nº 12.15165. Bergondo. (A Coruña). b) Teléfono: 981 791 252 c) Fax: 981 794 233 d) Enderezo electrónico: contratación@bergondo. es (non se poderán enviar as ofertas a este enderezo). Data límite de obtención de documentos: ata as 14:00 horas do día sinalado como derradeiro para a presentación de ofertas. a) Data límite de presentación: O prazo será de trece (13) días naturais, de 9:00 a 14:00 horas (os sábados de 9:00 a 13:00 horas) contados desde o seguinte ó da publicación deste anuncio no BOP. Se o derradeiro día fose inhábil, prorrogarase ó seguinte. b) Documentación que deberá presentarse: en dous sobres pechados asinados polo licitador ou persoa que o represente, que conterán a documentación esixida na cláusula 12 dos pregos de cláusulas administrativas que rexen esta contratación. c) Lugar de presentación: Rexistro Xeral do Concello de Bergondo. Todos os gastos correspondentes á publicación de anuncios en diarios e bolteíns oficiais serán por conta do adxudicatario. Bergondo 3 de outubro de 2013. A Alcaldesa. Aventina Touissa Viega.
09/10/2013 | Administración LocalMunicipal
Cabana de Bergantiños
Aprobación inicial da Ordenanza fiscal reguladora da taxa SAF

Este Concello en sesión plenaria extraordinaria celebrada o día 26 de setembro de 2013, adoptou o acordo de aprobar provisionalmente a “Ordenanza Fiscal Reguladora da Taxa polo servizo de axuda no fogar” O que se fai público durante o prazo de trinta días, contados dende o seguinte ó da publicación do presente anuncio no BOP, ó fin de que polos interesados poidan examina-lo expediente e presenta-las reclamacións que estimen oportunas de conformidade co disposto no artigo 17.1 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e co artigo 49. b) da Lei 7/85, do 2 de abril, reguladora das Bases do Réxime Local. De non presentarse reclamacións, entenderase elevado a definitivo o acordo de aprobación provisional. Cabana de Bergantiños, 30 de setembro de 2013 O alcalde en funcións, Asdo.: Carlos Sande Martínez
09/10/2013 | Administración LocalMunicipal
Camariñas
Delegación da Alcaldía o día 1 de outubro de 2013 na primeira tenente de alcalde

Por ausentarme da Alcaldía o día 1 de outubro de 2013, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades locais, en esta data DISPOÑO: PRIMEIRO. Delegar as funcións da Alcaldía o día 1 de outubro de 2013 na 1ª tenente de alcalde, Dna. Gloria Stella Miriam Victoria Tabakov Espasandin. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 30 de setembro de 2013 O Alcalde, Asdo.: Manuel Valeriano Alonso de León.
09/10/2013 | Administración LocalMunicipal
Cabanas
Notificación limpeza fincas

De conformidade co disposto no artigo 59.5º da Lei 30/1992, do 26 de novembro (BOE do 27 de novembro), de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de ser intentada a notificación persoal no último domicilio coñecido, sen que puidese practica-la mesma por ser devolta pola Oficina de Correos, sen ser posible a súa realización por causas non imputables a Administración, emprázase os interesados que se sinala no anexo para concederlles un prazo de 5 días, a partir do día da publicación no BOP, para que: 1º.-De conformidade có artigo 21 da Lei 3/2007 de 9 de abril de Prevención e defensa contra os incendios forestais de Galicia (modificada pola Lei 7/2012 do 28 de xuño) que establece a obrigación de xestionar a biomasa vexetal nunha franxa de 50 metros perimetral ao chan urbano, de núcleo rural e urbanizable delimitado, así como ao redor de edificacións, vivendas illadas e urbanizacións, depósitos de lixo, parques e instalacións industriais, situadas a menos de 400 metros do monte, de acordo cos criterios para a xestión de biomasa estipulados na presente Lei e na súa normativa de desenvolvemento. Ademais, nos primeiros 30 metros non poderá haber as especies sinaladas na disposición adicional terceira da presente Lei. As distancias mediranse desde o límite do chan urbano ou núcleo rural, no seu caso. As distancias no caso de edificacións, vivendas illadas ou urbanizacións mediranse desde o paramento das mesmas.2º.- Transcorrido devandito prazo volverá un axente da policía municipal para levantar unha nova acta de comprobación. Se transcorrido o prazo concedido nesta notificación constátase na acta que posteriormente se levante que non cumpriu coas obrigacións de xestión da biomasa e tala de árbores indicadas, poderase iniciar o procedemento sancionador contra vostede, no que ademais da sanción económica poderase acordar a execución subsidiaria repercutíndolle os custos segundo o disposto no artigo 99 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común.3º A notificación entenderase producida a partir do día seguinte ao da publicación do presente anuncio. Cabanas, 24 de setembro de 2013. O Alcalde. Asdo. Germán Castrillón Permuy
09/10/2013 | Administración LocalMunicipal
Toques
Edicto sobre resolución de creación da Xunta de Goberno

O alcalde do Concello de Toques, con data 20 de setembro de 2013, dictou a seguinte resolución: O Pleno Municipal deste concello en sesión celebrada o día 24 de xuño de 2011 adoptou o acordo de crear a Xunta de Goberno Local. En dito acordo establecíase que a ésta estaría integrada polos tenentes de Alcalde D. José Antonio Castro Fraga, D. Heorhiy Kitching Miquelez e Joao Ricardo Sonseca Sturgess e presidida polo Alcalde D. Jorge Francisco Calvo Pestonit.- Como consecuencia do cambio xurdido na Alcaldía, e á vista do disposto no artigo 23 da lei 7/1985, Reguladora das Bases do Réxime Local, con data de hoxe RESOLVO: 1º.- Que a Xunta de Goberno Local terá a seguinte composición: Presidente: Alcalde-Presidente do concello D. José Antonio Castro Fraga.- Vogais: D. Felix Pascual Osaretin Goffard, 1º tenente de Alcalde.- Joao Ricardo Sonseca Sturgess, 2º tenente de Alcalde.- D. Heorhiy Kitching Miquelez, 3º tenente de Alcalde.- 2º.- Que se dea conta da presente Resolución ó Pleno Municipal.- Toques, 20 de setembro de 2013.- O ALCALDE, Asdo. José Antonio Castro Fraga.-